钦定古今图书集成/明伦汇编/氏族典/第278卷 > 王象乾
## 钦定古今图书集成/明伦汇编/氏族典/第278卷 > 王象乾

按《明外史王象乾传》：“象乾，字子廓，山东新城人。祖重
光，官贵州右参议。象乾举隆庆五年进士，授闻喜知
县，迁兵部主事，历员外郎、郎中，出为保定知府，迁河
南副使。万历十七年进右参政，分守口北道。以修边
备功，加右布政使。二十二年，擢右佥都御史，巡抚宣
府。累进右副都御史，加兵部右侍郎。在任七年，边境”
无事。转左侍郎，总督四川、湖广、贵州军务。丁父艰归。
寻叙“宣府安边”功，命进右都御史，服阕，起用。三十六
年，蓟、辽总督缺官，诏起象乾任之。进兵部尚书。四十
年召理部事。叙清播州地及平贵州苗功，加太子太
保，世荫锦衣指挥佥事。吏部尚书赵焕罢，命象乾兼
署其事。齐、楚、浙三党势成，象乾虽齐人，其掌铨政不
为用，数见排诋，象乾亦数引退，诏乘传归。天启元年，
辽阳破，廷臣请用象乾。帝特遣官赍敕召之。至京，兵
部尚书崔景荣谢事，即命象乾代。会蓟辽总督文球
罢，敕象乾代之。丁继母忧归。崇祯元年，《虎墩兔》以部
将入新平堡议事，被歼，怒大入大同。廷臣多请召象
干，帝从之。象乾已累加少师，命仍故官，总督宣、大、山
西军务。衰病甚，乞归，疏十四上，始许，明年卒。王氏自
重光而后，子姓科第最盛。之辅举人，户部员外郎，之
猷、之都、象蒙、象节、象斗皆成进士。之猷按察使，之都
开封知府，象蒙御史，象节检讨，象斗主事。而名位尢
可纪者，有象晋、象恒、象复、象春、象坤、象云等数人云。
象晋，“字子进，万历三十二年进士，浙江右布政使。子
与荫，字百斯，崇祯元年进士，由庶吉士改御史，坐事
被谪，不复仕。流贼陷京师，遣伪官至新城，与妻于氏、
子诸生士和、士和妻张氏自经死。象恒，万历二十三
年进士，右佥都御史，巡抚应天、苏州诸府，卒官。象复，
字完初，由选贡生历官保定同知，忤魏忠”贤，削籍。李
九成犯新城，象复偕其子与夔死之。象春，字季木。万
历三十八年进士，有文名。累迁南京吏部郎中。坐东
林党，削籍。象坤，字子厚。嘉靖四十四年进士，历官山
西左布政使，有清操。象云，天启五年进士，官终山西
参议。